
A villamos helye a városi közlekedésben

Dolgozatom tárgya: "A közúti vasút szerepe a városi közlekedésben."
Az indok, amiért ezt a témát választottam, kettős. A vasutakhoz való vonzódásom már gyermekkoromban kialakult, világ életemben érdekesnek tartottam a kerekek sínen való haladását. 3-4 éves koromtól rendszeresen ki kellett járni a vasútállomásra – ha állt ott vonat, ha nem.
Később, tanulmányaim folyamán egyik fő érdeklődési köröm a városi közlekedés lett, főleg a nagyvárosok közösségi közlekedése, annak összetettségével és bonyolultságával.
Ezen belül a közúti vasutakra - ismertebb nevükön a villamosokra -, mint a környezettudatos közösségi közlekedést lehetővé tevő és egyben megtestesítő járművekre tekintek.
A dolgozat célja, hogy szembeállítsa a közúti buszközlekedést a kötöttpályás, illetve elektromos árammal közlekedő járművekkel (pl. trolibuszok) és bemutassa a különbséget a fenti ágazatok között.
Célom, hogy a tanulmány a városi vasutak és az elektromos árammal hajtott járművek létfontosságát igazolja.



